แนวโน้มหุ้นปรับขึ้นสลับขายทำกำไร
นักวิเคราะห์มองตลาดหุ้นไทยเช้านี้ยังมีโมเมมตั้มเป็นบวกจากปัจจัยหนุนที่จีนประกาศตัวเลข PMI ดีขึ้น
4 ธ.ค. 2555

นักวิเคราะห์มองตลาดหุ้นไทยเช้านี้ยังมีโมเมมตั้มเป็นบวกจากปัจจัยหนุนที่จีนประกาศตัวเลข PMI ดีขึ้น 
นางภรณี ทองเย็น ผู้ช่วยกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นเช้านี้น่าจะปรับตัวขึ้นได้ต่อ แต่ก็มีโอกาสย่อตัว โดยในช่วงนี้นักลงทุนต่างชาติกลับเข้ามาซื้อ แต่ก็ระวังแรงเทขายทำกำไร เพราะตลาดปรับตัวขึ้นแรงมา 2-3 วันแล้ว  ขณะที่นักลงทุนสถาบันในประเทศ และ pop trade ขายออกมา
นอกจากนี้ประเด็นที่จีนประกาศดัชนีชี้นำเศรษฐกิจคือ ดัชนีผู้จัดการฝ่ายจัดซื้อ (PMI) ออกมาดี ทำให้ผ่อนคลายปัญหาหนี้สาธารณะยุโรปและปัญหาหน้าผาการคลังของสหรัฐ  
วันนี้จึงมีโมเมมตัมเป็นบวก มองว่าเป็นโอกาสปรับพอร์ตมากกว่า ให้แนวรับไว้ที่ 1,328 จุด แนวต้านที่ 1,335 จุด